Վալյա Կառնավալ

Վալենտինա Կառնաուխովա (նոյեմբերի 11, 2001(2001-11-11), Դոնի Ռոստով, Ռուսաստան), ավելի հայտնի է որպես Karna.val կամ Ва́ля Карнава́л (Վալյա Կառնավալ), ռուս վիդեոբլոգեր (տիկտոկեր), երգչուհի, դերասանուհի, գրող։
2020 թվականի հոկտեմբերին ռուսական Forbes-ը նրան դասել է պատմության մեջ իր առաջին ամենաբարձր վարձատրվող տիկտոկերների ցուցակի 5-րդ հորիզոնականում։ 2020 թվականի արդյունքներով Վալյա Կառնավալը 6-րդ հորիզոնականն Է զբաղեցրել «TikTok'a» ռուսալեզու հատվածի «թոփ-արտիստների» ցուցակում, որոնց երգերը առավել հաճախ օգտատերերն օգտագործել են իրենց տեսահոլովակում։ Բացի այդ, նրա «Психушка» երգը հայտնվել է 9-րդ հորիզոնականում՝ «TikTok‘а հիթերի» ցուցակում, որն ամենաշատն է օգտագործվում 2020 թվականին։


== Կենսագրություն ==
Ծնվել է 2001 թվականի նոյեմբերի 11-ին Դոնի Ռոստովում։
Զբաղվել է թեթև ատլետիկայով, սակայն սպորտից հեռացել է առողջության պատճառով։ Բացի դրանից զբաղվել է պարով։
Մինչև 15 տարեկանը ապրել է Ռոստովի շրջանի Նովոբատայսկ գյուղում։ Ինչպես պատմում է Վալյան, դպրոցում դասընկերները ծաղրում էին իրեն՝ ծիծաղելով ընտանիքի աղքատության վրա։

Ավարտելով Ռոստովի № 9 դպրոցի 9-րդ դասարանը՝ ընդունվել է Ռոստովի գովազդի, ծառայությունների և զբոսաշրջության քոլեջ։

Պարապմունքները բաց թողնելու պատճառով ստիպված է եղել թողնել ուսումը։ Ըստ ռուսական Forbes ամսագրի խմբագրության՝ Վալյան նաև ընդունվել է տեղի ևս մեկ քոլեջ, բայց նորից լքել է։
Աշխատել է, որպես դերասանուհի՝ քվեսթներում։

17 տարեկանում (2018 թվականին) գրանցվել է Musical.ly-ում (այժմ՝ TikTok), որտեղ մասնագիտացել է հումորային տեսահոլովակներ նկարահանելով՝ առաջին իսկ տարում հավաքելով 350 հազար բաժանորդ։
Հիմա ապրում է Մոսկվայում։ Հաճախ համատեղ տեսահոլովակներ է նկարում Յուլյա Գավրիլինայի հետ։
2020 թվականից սկսած՝ Վալյան ընդգրկված է տիկտոկերների միավորման մեջ (տիկտոկերների տանը)՝ Hype House-ում։

2020 թվականից սկսել է երաժշտական գործունեությունը՝ ներկայացնելով հասարակությանը իր դեբյուտային «Психушка» սինգլը։ Տեսահոլովակի թողարկումը տեղի է ունեցել նույն տարվա սեպտեմբերին։

Բացի այդ, առաջին անգամ փորձել է իրեն դերասանական ոլորտում՝ խաղալով ՏՆՏ ալիքի «Отпуск» հեռուստասերիալում՝ որպես դեռահաս աղջիկ։ Պիլոտային սերիան նկարահանվել է 2019 թվականի մայիսին, իսկ հենց սերիալի նկարահանումը սկսվել է 2020 թվականի հունիսին։ Ֆիլմը թողարկվել է 2021 թվականի փետրվարի 1-ին։

Նոյեմբերին թողարկվել է Վալյայի «Здарова, бандиты» վերնագրով ինքնակենսագրական գիրքը։


== Ալիքի թեմատիկա ==
«ՏիկՏոկի» համար Վալյան նկարում է հումորային դրվագներ, պարեր, մարզասարքերով պարապմունքներ։
«YouTube»-ի համար նկարահանում է խաղային հեռարձակումներ։
Ինչպես գրում է «Forbes»-ը, «Կարնաուխովայի կերպարը համացանցում ռեզոնանս է առաջացնում գեղեցիկ արտաքինով։ Նա իր հանդիսատեսին «бандити» է անվանում և ողջունելիս օգտագործում «здорова» բառը։ Իր հոլովակներում Վալյան հաճախ հայտնվում է Պատապ փափուկ արջուկով»։
2020 թվականի դեկտեմբերին թողարկել է «Не сплю ночами» երգը։


== Անձնական կյանք ==
Իր անձնական կյանքը Վալյան չի ցուցադրում, սակայն ԶԼՄ-ների տեղեկություններով հանդիպել է Եգոր Շիպի հետ և հետո բաժանվել։ 2020 թվականի օգոստոսին նա ինքն է հաստատել այդ նորությունը «YouTube»-ի հայտնի ալիքում։ Այնուհետև  Վալյան հանդիպել է Եգոր Կրիդի հետ։ Այս պահին նա Սաշա Սթոունի ընկերուհին է։


== Սկավառակագրություն ==


=== Սինգլներ ===


== Ֆիլմագրություն ==
«Արձակուրդ» (ՏՆՏ, 2021) - Լուսի


== Վարկանիշ ==
Ամենաբարձր վճարվող տիկտոկերը Forbes-ի տվյալներով՝ 9-րդ հորիզոնական
Ռուսաստանի ամենահայտնի տիկտոկեր՝ 8-րդ հորիզոնական
Թոփ-5 «ՏիկՏոկի» երգիչներ՝ 4-րդ հորզոնական


== Մրցանակներ և անվանակարգեր ==


== Ծանոթագրություններ ==